open-index/open-wikipedia-markdown huggingface dataset:
Liste over sogn i Hamar bispedømme

Dette er en liste over sogn i Hamar bispedømme.

## [[Hamar domprosti]]

* Hamar
* Vang
* Stange
* Tangen
* Ottestad
* Romedal
* Vallset
* Løten

## [[Sør-Østerdal prosti]]

* Elverum
* Sørskogbygda
* Hernes
* Nordskogbygda
* Heradsbygd
* Trysil
* Søre Osen
* Tørberget
* Søre Trysil
* Østby
* Ljørdalen
* Nordre Trysil
* Engerdal
* Søre Elvdal
* Drevsjø
* Sømådalen
* Elgå
* Åmot
* Nordre Osen
* Deset
* Strand
* Sollia
* Atneosen
* Evenstad
* Stor-Elvdal

## [[Nord-Østerdal prosti]]

* Tynset
* Tylldalen
* Kvikne
* Brydalen
* Øvre Rendal
* Ytre Rendal
* Hanestad
* Sjøli
* Tolga
* Vingelen
* Holøydalen
* Hodalen
* Os
* Dalsbygda
* Narbuvoll
* Alvdal
* Folldal
* Øvre Folldal

## [[Nord-Gudbrandsdal prosti]]

* Sel
* Heidal
* Nord-Sel
* Sødorp
* Kvikne
* Kvam
* Skåbu
* Vågå (Vågå kirke)
* Dovre
* Dombås
* Lom
* Bøverdalen
* Garmo
* Lesja og Lesjaskog
* Skjåk
* Nordberg

## [[Sør-Gudbrandsdal prosti]]

* Lillehammer
* Søre Ål
* Nordre Ål
* Fåberg
* Vingrom
* Saksumdal
* Øyer
* Tretten
* Ringebu
* Fåvang
* Venabygd
* Sør-Fron
* Østre-Gausdal
* Follebu
* Vestre Gausdal
* Svatsum
* Aulstad

## [[Toten prosti]]

* Gjøvik
* Engehaugen
* Vardal
* Hunn
* Bråstad
* Biri
* Snertingdal
* Balke
* Hoff
* Kapp
* Nordlien
* Kolbu
* Eina
* Ås
* Raufoss

## [[Hadeland og Land prosti]]

* Gran/Tingelstad
* Brandbu
* Bjoneroa
* Moen/Ål
* Lunner
* Grua/Harestua
* Jevnaker
* Søndre Land
* Skute
* Fluberg
* Østsinni
* Nordsinni
* Torpa
* Lunde

## [[Valdres prosti]]

* Aurdal
* Skrautvål
* Svenes
* Ulnes
* Tisleidalen
* Tingnes
* Bagn
* Hedalen
* Begnadalen
* Reinli
* Leirskogen
* Bruflat
* Nord-Etnedal
* Slidre
* Røn
* Lomen
* Hegge
* Rogne
* Volbu
* Lidar
* Vang
* Høre
* Øye
* Heensåsen

## [[Ringsaker prosti]]

* Brumunddal/Veldre
* Brøttum
* Furnes
* Nes
* Ringsaker
* Åsmarka

## [[Solør, Vinger og Odal prosti]]

* Vinger
* Austmarka
* Brandval
* Eidskog
* Vestmarka
* Strøm
* Ullern
* Oppstad
* Sand
* Mo
* Åsnes
* Gjesåsen
* Åsnes Finnskog
* Hof
* Arneberg
* Hof Finnskog
* Grue
* Grue Finnskog
* Våler
* Gravberget

## Eksterne lenker
* Oversikt over prostier hos Hamar bispedømmeråd
Zoo

**Zoo** har flere betydninger, blant annet:
* Zoologisk hage eller dyrehage
* ZOO, en norsk popgruppe
* *[[A Zed & Two Noughts]]*, også kjent som *Zoo*, en britisk film fra 1985 av Peter Greenaway
Konrad Knudsen

**Konrad Gustav Knudsen** (1890–1959) var en norsk politiker (Arbeiderpartiet), maler og journalist. Han var stortingsrepresentant for Buskerud i fire perioder 1937–1957.

Han huskes for å ha invitert Lev Trotskij til å søke asyl i Norge. I 1935 inviterte han Trotskij til Norge, og Trotskij bodde opprinnelig i huset som Knudsen leide på Veksal i Heradsbygda utenfor Hønefoss. Etter et innbrudd av NS-hird sommeren 1936 grep regjeringen inn, og justisminister Trygve Lie bestemte at Trotskij skulle flytte.

Konrad Knudsen var født i Drammen, faren var maler, og Konrad tok samme yrke. Han avsluttet handelsskolen i 1904, og arbeidet som maler i Drammen inntil 1908, da han reiste til USA. Der arbeidet han som maler, tømmerhogger, bygningsarbeider, og ble etterhvert redaktør i en lokal norskspråklig avis. Han kom tilbake til Drammen i 1920, og var arbeidsleder for malere inntil 1923, da han fikk en stilling som redaktør i avisen «Fremtiden». Fra 1921 hadde han forskjellige verv innen Arbeiderpartiet.

Under andre verdenskrig var Knudsen først i Sverige, deretter i Canada og USA, hvor han arbeidet for Regjeringens infomasjonskontor, og i riksrevisjonen. Han var medlem av riksrevisorkollegiet 1949–1957.

## Referanser


## Eksterne lenker
*
Galåa

**Galåa** (eller **Galåen**) er en bygd som ligger omtrent 7&nbsp;km sørvest for Røros i Trøndelag. Bygda har omtrent 200 innbyggere. I Galåa finnes blant annet privat barnehage, Galåen Naturbarnehage og samfunnshus.

Bygda var blant de første med bosetting i Rørosdistriktet, da et rikt næringsgrunnlag gjorde at menneskene tidlig fant nytte i området. På 1700-tallet etablerte kobberverkdirektør Peder Hiort en barokkpark i området.

I dag er bygda et livskraftig samfunn med profilerte bedrifter som Galåvolden gård, Hiort-Engan studiogalleri, Hulabaloo Opp & Frem AS, Galåen Transport og Røros Media AS / Kulturavisa Breidablikk.

Det er også et eget idrettslag i bygda, H.E.G. IL som har arrangert norgesmesterskap i 3D-bueskyting to ganger.

## Referanser


## Eksterne lenker
* Nettside om Galåen – Engan
Liste over sogn i Agder og Telemark bispedømme

Dette er en liste over prostier og menigheter i Agder og Telemark bispedømme. 

## [[Kristiansand domprosti]]
* Domkirken
* Lund
* Randesund
* Hånes
* Tveit
* Voie
* Flekkerøy
* Vågsbygd
* Grim
* Hellemyr
* Oddernes
* Torridal
* Søgne
*Greipstad
*Finsland

## [[Lister prosti|Lister og Mandal prosti]]
* Hægebostad
*Eiken
*Lyngdal
*Lista
*Farsund
*Flekkefjord
*Hidra
*Gyland
*Bakke
*Kvinesdal
*Feda
*Fjotland
*Sirdal
* Holum
* Mandal
* Marnardal
* Lindesnes
* Grindheim
* Konsmo

## [[Otredal prosti]]
* Vennesla
* Øvrebø
* Hægeland
* Iveland
* Evje og Hornnes
* Bygland
* Årdal
* Valle og Hylestad
* Bykle
* Åseral

## [[Vest-Nedenes prosti]]
* Lillesand
* Høvåg
* Fjære
* Grimstad
* Landvik
* Eide
* Birkenes
* Herefoss
* Vegusdal

## [[Arendal prosti]]
* Trefoldighet
* Tromøy
* Barbu
* Austre Moland
* Stokken
* Flosta
* Hisøy
* Øyestad
* Froland

## [[Aust-Nedenes prosti]]
* Holt
* Dypvåg
* Tvedestrand
* Risør
* Søndeled
* Gjerstad
* Vegårshei
* Åmli
* Gjøvdal

## [[Bamble prosti]]
* Kragerø
* Levangsheia
* Skåtøy
* Sannidal
* Helle
* Bamble
* Herre
* Stathelle
* Langesund
* Drangedal
* Kroken
* Tørdal

## [[Skien prosti]]
* Skien
* Gimsøy og Nenset
* Solum
* Kilebygda
* Melum
* Gulset og Skotfoss
* Gjerpen
* Borgestad
* Eidanger
* Porsgrunn
* Siljan

## [[Øvre Telemark prosti]]
* Notodden
* Heddal
* Lisleherad
* Gransherad
* Tinn
* Rjukan
* Hjartdal
* Bø
* Holla og Helgen
* Lunde og Flåbygd
* Sauherad og Nes
* Høydalsmo og Lårdal
* Eidsborg, Mo og Skafså
* Nissedal
* Fyresdal
* Kviteseid
* Øyfjell
* Rauland
* Vinje og Nesland
* Grungedal
* Seljord
* Flatdal
* Åmotsdal

## Referanser
Tatarstan

**Tatarstan**, offisielt **Republikken Tatarstan (Tatarstan)** ( – *Respúblika Tatarstán (Tatarstán)*) er en republikk i den russiske føderasjonen beliggende på slettelandet om lag 800 km øst for Moskva, mellom elvene Volga og Kama, og fram til Uralfjellene i øst.

Befolkningen var på 3.786.488 ved folketellingen i 2010 og 3.779.265 ved folketellingen i 2002 og 3.637.809 ved folketellingen i 1989

## Befolkning
Ved folketellingen i 2010 var den etniske sammensetningen slik: Tatarer 53,2%, russere 39,7%, tsjuvasjer 3,1%, andre 4,1%.

De to mest utbredte religioner i republikken Tatarstan er islam og russisk-ortodoks kristendom. Den sunnitiske islam ble allerede i 922 anerkjent som en offisiell religion av volgabulgarene. Den tatarske hovedstad Kazan er sentrum for islam i Russland. Tatarene bekjenner seg i overveiende grad (60 prosent) til sunnitisk islam eller er ateister. Et mindretall av dem (1,6 prosent), kriasjene («de døpte») er ortodokse kristen og én prosent av tatarene (med tilknytning til Sibir) er tilhengere av tengrismen. 

Den ortodokse kirke fremtrådte i området ved midten av 1500-tallet da det russiske tsarveldet erobret kazankhanatet. Til denne kongesjon tilhører, ved siden av de fleste av republikkens russere, også tsjuvasjer, mari, mordviner og udmurter. 

Det finnes også mindre grupper som bekjenner seg til andre kristne trosretninger: gammelortodokse, katolikker, lutheranere og baptister. I heller ubetydelige antall finnes det også jøder og buddhister.

## Geografi
Tatarstan ligger på den østeuropeiske slette, om lag 800 kilometer øst for Moskva. Elvene Volga og Kama møtes her. Andre store elver er Belaja og Vjatka, som begge renner ut i Kama. Republikken strekker seg 290 kilometer fra nord til sør, og 460 kilometer fra øst til vest. Den er om lag like stor som Hedmark, Oppland og Buskerud tilsammen. Landskapet er hovedsakelig flatt, med noen lave høydedrag. 90 % av arealet ligger under 200 meter over havet. 16 % er skogkledd. 

Klimaet er kontinentalt, middeltemperaturen er -14 grader celsius i januar og 19 grader celsius i juli.

Republikken har store oljeressurser.

## Se også
* Volga-Bulgaria
* Kazan-khanatet
* Liste over Tatarstans overhoder

## Eksterne lenker
* 
* Kommersantartikkel
* dmoz.org – samling av tatarstanlinker
* RadioFree Europe – nyheter fra Tatarstan
* NUPI-artikkel
Æresborger av Europa

**Æresborger av Europa** er en utmerkelse som tildeles av de europeiske stats- og regjeringssjefer for helt særlige fortjenester for å fremme europeisk samarbeid. Tittelen tildeles ikke regelmessig, og er bare tildelt tre ganger: Til Jean Monnet (1976), Helmut Kohl (1998) og Jacques Delors (2015).

## Referanser
Stanghelle

**Stanghelle** er et tettsted i Vaksdal kommune i Vestland fylke. Tettstedet har  innbyggere per 1. januar , og ligger ved Dalevågen på østsiden av Veafjorden. E16 og Bergensbanen går igjennom tettstedet. Stanghelle er det minste av de tre tettstedene i Vaksdal kommune.

Kjente stanghellinger er Trond Egil Soltvedt, tidligere fotballspiller, og Harald Stanghelle, politisk redaktør for Aftenposten. Harald Stanghelle var tidligere redaktør i den lokale avisen VaksdalPosten. 

## Referanser


Fil:Stanghelle 2.JPG|Stanghelle sett fra Rispingen på Osterøy
Fil:Stanghelle stasjon 1.jpg|Stanghelle stasjon
Fil:Stanghelle stasjon 2.jpg|Stanghelle gravplass ligger like over stasjonen.
Grønlandshavet

**Grønlandshavet** er havområdet som ligger mellom Island, Jan Mayen, Svalbard og Grønland. I nord danner linja mellom nordspissen av Spitsbergen og nordspissen av Grønland grense mot Polhavet. Mot Norskehavet avgrenses Grønlandshavet av ei linje fra Sørkapp på Svalbard, over Jan Mayen til østspissen av Island. I sørvest danner linja fra nordvestspissen av Island til Kapp Nansen på Grønland (68°15'N) grense mot Atlanterhavet. I mange sammenhenger regnes Grønlandshavet som en del av Norskehavet. Grønlandshavet blir ofte definert som å være en del av Nordishavet, og andre ganger som en del av Atlanterhavet.

I nord danner Gakkelryggen fra nordkysten av Svalbard til nordkysten av Grønland overgangen til Polhavet, mens Mohnryggen mellom Jan Mayen og sørspissen av Svalbard avgrenser Grønlandshavet mot Norskehavet. I de sentrale områdene har Grønlandshavet et dyp på ca. 3500 m. Utenfor kysten av Nordøst-Grønland har kontinentalsokkelen en bredde på opptil 200 km, mens kontinentalskråningen ned mot dyphavsbassenget befinner seg nær land utafor Spitsbergen.

## Referanser


## Eksterne lenker
*
Islandshavet

**Islandshavet** er havområdet mellom Island, Grønland, Jan Mayen og Færøyene. Det avgrenses mot Atlanterhavet i vest og sør av Danmarkstredet med den undersjøiske Grønland-Island-ryggen, Island, samt Island-Færøyene-ryggen, mot Norskehavet i øst av Jan Mayen-ryggen og mot Grønlandshavet i nord av Jan Mayen bruddsone.

Islandshavet er dominert av Østgrønlandsstrømmen, som bringer kaldt vann med forholdsvis lav saltholdighet sørover langs østkysten av Grønland. Den nordlige og østlige delen av Islandshavet er dekt av drivis om vinteren og våren.

## Referanser
Dale

**Dale**, eller **Dalekvam**, er et tettsted og administrasjonssenteret i Vaksdal kommune i Vestland. Dale ligger innerst i Dalevågen, og har  innbyggere per 1. januar . Både europavei 16 og Bergensbanen med Dale stasjon går gjennom tettstedet.

Under arbeidet med ny E16-trasé saumfarer arkeologer et område på 6&nbsp;000 m², og fant våren 2023 spor etter en stor hovedgård fra vikingtiden ved sandtaket over Camillas kro. Fjorden gikk mye lenger inn den gangen, og kan ha vært en viktig ferdselsåre i oldtiden. Dette området innerst har tjent som omlastningssted, det første fra vikingtiden som er funnet i Norge.

Dale er et industristed som ble bygget opp rundt Dale kraftverk og Dale Fabrikker. Denne fabrikken er nå delt opp i *[[Dale of Norway]]*, som produserer strikkegensere og andre ullprodukter, og Daletec, som produserer flammehemmende metervare til bruk i arbeidstøy. Dale Fabrikker ble grunnlagt av konsul Peter Jebsen i 1879. Da han så Bergsdalselven, fant han en stor kraftkilde til en ny industribedrift, og kjøpte kraftrettighetene fra lokale bønder. Maskiner kom fra England med båt til Dalevågen og ble fraktet videre med hest og vogn – kardeverk, spinnemaskiner og 200 vevstoler. Apparater og fargerimaskiner kom samme veien.

Da fabrikken ble anlagt, bestod Dalekvam av en husmannsplass og noen utløer. På slutten av 1800-tallet hadde fabrikken omkring 500 ansatte, og i 1900 var det godt over 1.000 innbyggere på stedet. I 1883 fikk stedet jernbaneforbindelse med Bergen og Voss da Vossebanen ble satt i drift. Dale sognet til Bruvik kirke på Osterøy, noe som var langt og tungvint for innbyggerne på det nye industristedet (Evanger på Vossebanen var enklere). I 1896 fikk Dale egen kirke. Fra 1870 var Dale en del av Bruvik kommune. I 1964 ble bygda Bruvik overført til Osterøy kommune, og resten av kommunen skiftet navn til Vaksdal kommune. Vannkraften er grunnlaget for industrien både på Dale og på Vaksdal. Etter andre verdenskrig var Dale Fabrikker Norges største innenfor tekstil.

På 1950- og 1960-tallet hadde Dale over 4&nbsp;000 innbyggere, og rundt 1&nbsp;200 arbeidet på Dale Fabrikker. Kontrasten mellom den gamle industriarbeideren og den nye tiden gjenspeiles i industriarbeidermonumentet i Dale sentrum.

## Dale kirke


Fil:Vaksdal rådhus.jpg|Vaksdal rådhus er på Dale.
Fil:Dale kirke 2.jpg|Dale kirke
Fil:Dale fabrikker.jpg|Dale Fabrikker
Fil:Dale-hordaland-stasjon.jpg|Dale stasjon


## Referanser


## Eksterne lenker
* Dale of Norway &ndash; Offisiell nettside
* Daletec &ndash; Offisiell nettside
Ivica Kostelić

**Ivica Kostelić** (født 1979) er en kroatisk alpinist. Han er bror til den tidligere toppalpinisten Janica Kostelić. Ivica er slalåm- og kombinasjonspesialist. Han har én sammenlagtseier i verdenscupen, ett VM-gull og fire OL-sølv.

## Karriere
2001/2002 sesongen vant han slalåmcupen. Han vant gullmedaljen i slalåm under VM 2003 i St. Moritz.

Han har tre olympiske sølvmedaljer. Under OL 2006 i Torino tok han sølvmedaljen i kombinasjonen, mens han fikk sølvmedaljer i både superkombinasjonen og slalåm under OL 2010 i Vancouver

Hans beste sesong i verdenscupsammenheng kom i 2010/2011-sesongen da han vant verdenscupen sammenlagt og i tillegg kombinasjonscupen og slalåmcupen. Han kom også på tredjeplass i super-G-cupen. Ivica Kostelić er den mannen som har vunnet flest verdenscupseire på én måned med syv verdenscupseire og også den mannen som har fått flest verdenscuppoeng på en måned med 999 poeng, og alt det skjedde i januar måned i 2011.

I Garmisch-Partenkirchen 2011 tok han VM-bronse i super-G.

I 2011/2012 vant Ivica Kostelic kombinasjonscupen sammenlagt, mens en skade etter rennene i Sotsji gjorde slik at han bommet på en plass blant de tre beste i verdenscupen sammenlagt og seier i slalåmcupen.

I VM 2013 tok han sølv i superkombinasjon. Også i Vinter-OL 2014 i Sotsji tok han sølv i superkombinasjon.

## Verdenscupseire

## Referanser


## Eksterne lenker
* 
*
P•U•L•S•E

***P•U•L•S•E*** er et konsertalbum fra den siste offisielle Pink Floyd-turneen i 1994&ndash;95. De turnerte med deres nest siste studioalbum, *[[The Division Bell]]*. Turneen strakk seg over perioden mars til oktober 1994 og kulminerte i Earls Court i London den siste måneden med hele 15 forestillinger. Konsertalbumet, utgitt på CD i 1995, inneholder opptak fra konserter i London, Roma, Hannover og Modena – alt mikset sammen til ett sammenhengende stykke. Den første utgaven av CD-en ble levert i et spesiallaget pappomslag med en rød, blinkende lysdiode på hyllesiden. Lyset sluttet å blinke etter omtrent 18 måneder, men det var, og er, mulig å sette inn et nytt batteri. Det er totalt sett gitt ut 2 stykk CD-versjoner, 2 kassett-versjoner og 2 LP-versjoner av albumet av EMI.

*P•U•L•S•E* ble også filmet og gitt ut på VHS- og DVD-formatet.

## Sporliste
### Plate 1
#«Shine on You Crazy Diamond» (Waters/Wright/Gilmour) – 13:35
#«Astronomy Domine» (Barrett) – 4:21
#«What Do You Want from Me» (Gilmour/Wright/Samson) – 4:09
#«Learning to Fly» (Gilmour/Moore/Ezrin/Carin) – 5:16
#«Keep Talking» (Gilmour/Wright/Samson) – 6:53
#«Coming Back to Life» (Gilmour) – 6:56
#«Hey You» (Waters) – 4:40
#«A Great Day for Freedom» (Gilmour/Samson) – 4:31
#«Sorrow» (Gilmour) – 10:49
#«High Hopes» (Gilmour/Samson) – 7:52
#«Another Brick in the Wall, Part II» (intro fra pt. 1 og «The Happiest Days of Our Lives») (Waters) – 7:07
#«One of These Days» (Bare på LP- og kassettversjon) (Mason/Gilmour/Waters/Wright) – 6:55

### Plate 2 (1-10: ''[[The Dark Side of the Moon]]'')

#«Speak to Me» (Mason) – 2:30
#«Breathe» (Waters/Gilmour/Wright) – 2:33
#«On the Run» (Gilmour/Waters) – 3:48
#«Time» (Mason/Waters/Wright/Gilmour) – 6:47
#«The Great Gig in the Sky» (Wright) – 5:52
#«Money» (Waters) – 8:54
#«Us and Them» (Waters/Wright) – 6:57
#«Any Colour You Like» (Gilmour/Mason/Wright) – 3:21
#«Brain Damage» (Waters) – 3:46
#«Eclipse» (Waters) – 2:37
#«Wish You Were Here» (Waters/Gilmour) – 6:30
#«Comfortably Numb» (Gilmour/Waters) – 9:30
#«Run Like Hell» (Gilmour/Waters) – 8:36
#«Soundscape» (Bare på kassettversjon) (Gilmour/Mason/Wright) – 22:00

## Personell
*David Gilmour – gitar, vokal
*Richard Wright – tangenter, vokal
*Nick Mason – trommer

med
*Jon Carin – tangenter, vokal
*Guy Pratt – bassgitar, vokal
*Gary Wallis – perkusjon
*Tim Renwick – gitarer, vokal
*Dick Parry – saksofon
*Sam Brown – bakgrunnsvokal
*Claudia Fontaine – bakgrunnsvokal
*Durga McBroom – bakgrunnsvokal

## Volkswagen Golf
I forbindelse med turneen lanserte sponsoren Volkswagen en Golf Pink Floyd-utgave. Dette var en modifisert standardutgave av deres 1995-modell Golf, med et oppgradert lydavspillings-anlegg og spesiallakkert med et Pink Floyd-emblem på baksiden.

## Eksterne lenker
*
Željko Joksimović

**Željko Joksimović** (serbisk-kyrillisk: *Жељко Јоксимовић,* født 20. april 1972 i Valjevo i Serbia) er en serbisk musiker. Han ble internasjonalt kjent i 2004, da han kom på andreplass under Eurovision Song Contest med sangen «Lane moje» (norsk: «Min kjære», direkte oversatt: «Dådyret mitt»). Sangen kom 17 poeng etter Ruslana fra Ukraina som vant konkurransen.

## Bakgrunn
Joksimović begynte sin karriere tidlig. Allerede da han var tolv år vant han konkurransen *First Accordion of Europe* i Paris. Fra hans første album ble han en veldig populær musiker over hele Balkan. Han skriver stort sett alt av sin egen musikk og har også laget musikk til flere teaterstykker. Det blir også sagt at han mestrer elleve forskjellige musikkinstrumenter.

Han har vunnet flere nasjonale priser for sine komposisjoner. I 2005 skrev han låten «Jutro», men overlot fremføringen til Jelena Tomasević under kvalifiseringen til Eurovision Song Contest. Sangen vant semifinalen i Serbia overlegent, men under finalen, hvor både sanger fra Serbia og Montenegro ble fremført, ble sangen oversett av fire dommere fra Montenegro. Dermed vant gruppa No Name fra Montenegro som gikk videre. Seieren til No Name var kontroversiell i Serbia og Montenegro.

I Eurovision Song Contest 2006 var han låtskriver av Bosnia-Hercegovinas bidrag «Lejla», fremført av Hari Mata Hari, som kom på tredjeplass.

I 2008 var han programleder for Eurovision Song Contest 2008 i Beograd sammen med sin fremtidige ektefelle, og han var komponist bak bak det serbiske bidraget «Oro» samme år. I 2012 deltok han selv som artist i konkurransen og endte på en tredjeplass med bidraget «Nije ljubav stvar».

Han fortsetter å skrive låter og det siste albumet hans *Ima nešto u tom što me nećeš* ble vel mottatt av både kritikere og fans. Han skrev superhiten *Supermen* sammen med Dino Merlin, og fremførte den sammen med han på et fullsatt Koševo Stadion i Sarajevo.

Han bor i Beograd med sine kone og datter.

## Diskografi
* *Željko Joksimović* (1999)
* *Rintam* (2001)
* *111* (2002)
* *The Best Of* (2003) (samlealbum)
* *Ima nešto u tom što me nećeš* (2006)

## Eksterne lenker
* 
* 
* 
* 
* City Records
Grønland-Island-ryggen

**Grønland-Island-ryggen** er en undersjøisk rygg under Danmarkstredet mellom Nordvest-Island og østkysten av Grønland. Ryggen har en sadelhøyde på 600 meter, og skiller Atlanterhavet fra Islandshavet i nordøst. Ryggen utgjør den vestlige delen av den aseismiske Skottland-Island-Grønland-ryggen, som danner en viktig oseanografisk terskel mellom Atlanterhavet og havområdene i nord.

## Referanser
Israels president

**Israels president** (hebraisk: נשיא המדינה‎, *Nesi HaMedina*, ordrett: «Statens president») er Israels statssjef. Før 17. februar 1949 var tittelen *Formann av det provisoriske statsråd*. Presidenten er stort sett en titulær gallionsfigur, mens den virkelige makten ligger hos Israels statsminister.

Den nåværende og ellevte presidenten er Yitzhak Herzog, som besatte embetet den 7. juli 2021. Presidenten velges av Knesset for en syvårsperiode, og embetet er begrenset til én enkelt periode.

## Valg av president

Presidenten velges av et absolutt flertall i Knesset. Dersom ingen kandidat har absolutt flertall etter tre avstemninger, velges presidenten med et simpelt flertall. Presidenten velges for syv år, og en president kan ikke gjenvelges for en ny periode.

Før året 2000 var embetsperioden 5 år, og presidenten kunne inneha embetet i to perioder (10 år). 

Presidenten går av når embetstiden er avsluttet, ved å trekke seg før embetstidens utgang, eller dersom tre fjerdedeler av Knesset krever presidentens avgang.

Israel har ingen visepresident. Dersom presidenten trekker seg før embetsperiodens slutt, eller avsettes av Knesset, blir Knessets ordførende leder utnevnt til fungerende president.

Enhver person med Israelsk statsborgerskap kan stille som presidentkandidat.

## Presidentens oppgaver
Presidentens makt er avgrenset til følgende arbeidsoppgaver:

* Signere vedtatte lover (med unntak av lover som angår presidentens makt)
* Velge et medlem av Knesset som får i oppdrag å danne regjering i samarbeid med politiske partier som blir enige om en regjeringsdannelse.
* Godkjenne diplomater og motta utenlandske diplomater.
* Signere avtaler med andre land, som er vedtatt av Knesset.
* Utnevne dommere til høyesterett (etter råd fra justiskomitéen)
* Utnevne lederen for Israels sentralbank (etter råd fra statsministeren)
* Retten til å benåde kriminelle og omgjøre dommer

Selv om presidentens makt er begrenset, har embetet en viktig moralsk samlende og seremoniell funksjon, som kan sammenlignes med monarkier i Europeiske parlamentariske demokratier.

## Liste over Israels presidenter
Israel har hatt 11 presidenter (og 4 fungerende presidenter) siden staten ble opprettet i 1948.

## Referanser


## Eksterne lenker
* 
*
Mohnryggen

**Mohnryggen** er en midthavsrygg som løper under vann mellom Jan Mayen og sørspissen av Spitsbergen. Ryggen har en sadelhøyde på noe over 2000 m, og skiller dyphavsbassenget i Norskehavet fra Grønlandshavet i nord. Den er oppkalt etter den norske meteorologen Henrik Mohn. 

I 2008 ble et felt med aktive hydrotermisk ventiler oppdaget i et område langs midthavsryggen. Feltet fikk navnet Lokes slott.

## Referanser


## Eksterne lenker
*  Varm havkilde Artsdatabanken
Norges Blindeforbunds Ungdom

**Norges Blindeforbunds Ungdom** (NBfU) er en norsk frivillig organisasjon, som er ungdomsorganisasjonen til Norges Blindeforbund. Organisasjonen ble grunnlagt 10. oktober 1976.

NBfU har rundt 500 medlemmer og arbeider for likestilling og inkludering av unge synshemmede. Organisasjonen har seks lokallag, hvorav fire med aktive styrer, og ledes av daglig leder Irene Elise Hamborg.

Norges Blindeforbunds Ungdom er medlem av paraplyorganisasjonene Unge funksjonshemmede, Landsrådet for Norges barne- og ungdomsorganisasjoner og Nordic Visually Impaired Youth (SUN).

## Ledere
* Silje Solvang 2021–
* Magnus Kroken 2021–2021
* Kristoffer Lium 2020–2021
* Lena Gimse 2019–2020
* Kristoffer Lium 2018–2019
* Bernt Wu 2017–2018
* Ida S. Utne  2016–2017
* Lena Gimse 2014–2016
* Isabel Engan 2014–2014
* Christian Jensen 2013–2014
* Ida Martine Nilsen 2012–2013
* Andreas Lindrupsen 2009–2012
* Lise Bakkan 2008–2009
* Gry Berg 2007–2008
* Andreas Strand 2006–2007
* Magnus Woo Kjesrud 2005–2006
* Per Ivar Norum 2003–2005
* Kenneth Haukenes 2000–2003
* Mona Ramdal 1999–2000
* Einar Johan Aareskjold Fiskvik 1997–1999
* Terje Andre Olsen 1993–1997
* Per Morten Aalberg 1990–1993
* Kurt Helgeland 1989–1990
* May Nina Hansen 1986–1989
* Asbjørn Sneldal 1985–1986
* Karsten Aak 1984–1985
* Astrid Hopland Svendsen 1983–1984
* Arnt Holte 1980–1983
* Åge Nigardsøy 1978–1980
* Tharald Beck 1976–1978

## Utmerkelser
Norges Blindeforbunds Ungdom deler ut æresbevisninger i gull og sølv til medlemmer som har gjort særlig innsats for organisasjonen eller for blinde og svaksynte unge. Gull gis for minst ti års betydelig arbeid, mens sølv gis til tillitsvalgte med minst fem års innsats.

## Se også
* Norges Blindeforbund

## Eksterne lenker
*
Jo Leinen

**Jo Leinen** (født 1948) er en tysk advokat og politiker (SPD).

## Utdannelse og yrke
Han studerte jus og tok sin første juridiske statseksamen i 1972. Deretter studerte han europeisk integrasjon ved Europa-colleget i Brugge frem til 1973. I 1976 tok han sin andre juridiske statseksamen, og virket fra 1977 til 1984 som advokat i Freiburg im Breisgau. Samtidig var han visepresident for det europeiske miljøkontoret i Brussel fra 1979 til 1984.

## Politisk virke

Leinen var Europasekretær i SPDs ungdomsorganisasjon fra 1977 til 1979. I samme periode var han også president for Jeunes Européens fédéralistes. Han var medlem av SPDs miljøkommisjon (1977–85), styret i SPD i Saarland (1985–99) og SPDs Europakommisjon (1996–98).

Fra 1985 til 1994 var han miljøvernminister i den tyske delstaten Saarland, og deretter medlem av landdagen i samme delstat frem til han ble innvalgt i Europaaparlamentet. Han ledet Europaparlamentets konstitusjonskomité, senere parlamentets komité for miljøvern, folkehelse og matvaresikkerhet. Han satt i Europaparlamentet frem til 2019.

I 1997 ble han valgt til president for Unionen av europeiske føderalister. I 2003 ble han også valgt til visepresident i den internasjonale Europabevegelsen.

## Referanser


## Eksterne lenker
* 
* 
*
Theodosius

**Theodosius** (fra gresk: *venn av Gud*) kan være:
*Theodosius den store, romersk keiser (379–395)
*Theodosius II, østromersk keiser (408–450)
*Theodosius III, østromersk keiser (715–717)

*Theodosius av Bityhnia (ca. 160 f.Kr.–ca. 100 f.Kr.), gresk astronom og matematiker.
*Theodosius av Kyiv, russisk helgen fra 1000-tallet.
Wyville Thomson-ryggen

**Wyville Thomson-ryggen** er en undersjøisk rygg som løper i nordvestlig retning fra kontinentalsokkelen nordvest for Skottland til Færøyene. Ryggen danner en terskel i Færøyrenna som forbinder Atlanterhavet med Norskehavet. 

Det meste av atlanterhavsvannet (Golfstrømmen) som strømmer inn i Norskehavet passerer over Wyville Thomson-ryggen. Ryggens laveste punkt ligger på 600 m. Den vertikale mektigheten på den delen av Golfstrømmen som når Norskehavet vil dermed være mindre enn dette.

Under Golfstrømmen går en motstrøm av bunnvann fra Norskehavet ut i Atlanterhavet.
Louise Fréchette

**Louise Fréchette** (født 16. juli 1946 i Montréal) er en canadisk diplomat.

Hun studerte historie ved Université de Montréal og europeisk integrasjon ved Europa-colleget, og trådte inn i den diplomatiske tjenensten i 1971. Hun var først stasjonert ved ambassaden i Athen før hun ble knyttet til Canadas FN-delegasjon i Genève i 1978.

I 1985 ble hun utnevnt til Canadas ambassadør til Argentina. Hun fikk i oppdrag å forsøke å overtale Fidel Castro til å støtte Golfkrigen, men mislyktes. Hun imponerte likevel utenriksministeren, og ble utnevnt til FN-ambassadør i 1992.

Hun ble i 1995 utnevnt til assisterende visefinansminister, og ble senere, som første kvinne, Canadas viseforsvarsminister.

I årene 1997–2006 var hun visegeneralsekretær i FN, med ansvar for gjennomføring av en rekke reformer.

## Referanser


## Eksterne lenker
* Former Deputy-Secretary-General Louise Fréchette
First Impressions of Earth

***First Impressions of Earth***, som betyr «førsteintrykk av jorden», er det tredje albumet av det amerikanske rockebandet The Strokes.

Albumet kom ut i 2006. Den første singelen, «Juicebox», ble en suksess og raget høyt på singellistene i De forente stater og Europa.

## Sporliste

Alle låter er skrevet av Julian Casablancas med mindre noe annet er oppgitt.

# «You Only Live Once» – 3.09
# «Juicebox» – 3.17
# «Heart in a Cage» – 3.27
# «Razorblade» – 3.29
# «On the Other Side» – 4.38
# «Vision of Division» – 4.20
# «Ask Me Anything» (Julian Casablancas/Nick Valensi) – 3.12
# «Electricityscape» – 3.33
# «Killing Lies» (Julian Casablancas/Nikolai Fraiture) – 3.50
# «Fear of Sleep» – 4.00
# «Evening Sun» (Julian Casablancas/Fabrizio Moretti) – 4.34
# «Ize of the World» – 4.29
# «15 Minutes» – 3.06
# «Red Light» – 3.11 

## Eksterne lenker
* 
*
Safvet-beg Bašagić

**Safvet-beg Bašagić** (født 6. mai 1870, død 9. april 1934) blir betraktet som «bosnisk renessansens far», og en av de største bosniske poeter. Han var grunnlegger av magasinet *Gajret* og det kulturelle samfunnet som bygde seg opp rundt det. Han var den valgt presidenten av *Sabor* i 1910. Bašagić er begravet i haremet i Gazi Husrev-beg moskéen i Sarajevo. 

Han er også kjent for sitt leksikon som inneholdt over syv hundre biografier som han samlet over tid. Han er bestefar til Sanja Haveric og oldefar til Lejla og Nedim Haveric.

Han tok sin utdannelse i Wien. Han underviste i orientalske språk ved Universitetet i Zagreb og var en samarbeidspartner til Silvije Strahimir Kranjčević. Bašagić var kurator ved det arkeologiske museum i Sarajevo fra 1919 til 1927.

## Bibliografi
*Trofanda iz hercegovačke dubrave, 1894
*Kratka uputa u prošlost Bosne i Herceegovine (1463–1850), 1900
*Abdullah-Paša, 1900
*Pod ozijom ili krvava nagrada, 1905
*Misli i čuvstva, 1905
*Gazi Husref-beg, 1907
*Uzgredne bilješke I, 1907
*Najstariji ferman begova Čengića, 1907
*Bošnjaci i Hercegovci u islamskoj književnosti I, 1912
*Izabrane pjesme, 1913
*Opis orijentalnih rukopisa moje biblioteke, 1917
*Nizamul-Alem, oversettelse, 1919
*Najstarija turska vijest o Kosovkom boju, 1924
*Mevlud, 1924
*Omer Čayam: Rubaije, oversettelse, 1928
*Znameniti Hrvati, Bošnjaci i Hercegovci u Turskoj carevini, 1931

## Se også
*Bosnjaker
*Bosnia og Hercegovina

## Referanser
Nasjonalparker i Bhutan

**[[Bhutan]]s 9 verneområder** omfatter 26 % av landets areal. Områdene berører i alt 17 av landets 20 fylker.

Seks av de ni områdene har gyldige fredningsvedtak:
***Jigme Dorji nasjonalpark
***Jigme Singye Wangchuck nasjonalpark
***Royal Manas nasjonalpark
***Thrimshingla nasjonalpark
***Bomdeling viltreservat
***Sakteng viltreservat

Disse tre siste er på planleggingsstadiet
***Phibsoo viltreservat
***Khaling viltreservat
*'''Toorsa naturreservat

## Eksterne lenker
* RAOnline.ch kart, bilder og beskrivelse av områdene
Project Orbiter

**Project Orbiter** var en tidlig konkurrent til Project Vanguard som hadde som mål å lage den første kunstige satellitten. Prosjektet ble ledet av den amerikanske hæren og marinen. Prosjektet ble nedlagt i 1955 da en komité bestemte seg for å gå videre med Project Vanguard.

Bæreraketten Jupiter-C startet egentlig i dette prosjektet.
Mongar

**Mongar** (eller *Monggar*) er et av 20 dzongkhag (*fylker*) i Bhutan. Fylkeshovedstaden Mongar har landets yngste dzong, fra 1930. 

## Gewog
Mongar består av 16 *[[gewog]]s*:
*Balam Gewog
*Chaskhar Gewog
*Chhali Gewog
*Drametse Gewog
*Drepung Gewog
*Gongdue Gewog
*Jurmey Gewog
*Kengkhar Gewog
*Mongar Gewog
*Ngatshang Gewog
*Saleng ggwog
*Sherimung Gewog
*Silambi Gewog
*Thangrong Gewog
*Tsakaling Gewog
*Tsamang Gewog

## Eksterne lenker
* Kart over gewog
* Femårsplan 2002-07 pdf
* bilder
Kleine-Levins syndrom

**Kleine Levins syndrom** er en sjelden sovesykdom. Den som er rammet vil med jevne mellomrom havne i dyp søvn og kan sove i ukevis. Den rammede bør få sove ferdig og bør kun vekkes for nødvendige gjøremål. I Norge er det fire kjente tilfeller av syndromet.

## Symptomer
Patienter med Kleine–Levin syndrom (KLS) erfarer gjentagende episoder med lange soveperioder (hypersomnia). I de fleste tilfeller kan pasienten da sove fra 15 til 21 timer i døgnet.
Uvanlige og sære appetitter (hyperfagi) forekommer i opptil 2/3 av tilfellene. Omtrent halvparten av de pasientene, særlig mannlige, opplever dramatisk øket seksuell appetitt (hyperseksualitet). Flere andre symptomer følger også sykdommen, inkludert hyppige humørsvingninger og kognitive egenskaper. Derealisasjon og alvorlig apati er tilfelle i omtrent 80 prosent av tilfellene.

## Referanser
Pemagatshel

**Pemagatshel** (tidligere *Pemagatsel* eller *Pema gatsel*) er et av 20 dzongkhag (*fylker*) i Bhutan. Fylket skal angivelig ha om lag 35&nbsp;000 innbyggere.

Misjonærer fra Den norske Santalmisjon har drevet lokalsykehus i dette fylket siden 1967. http://www.normisjon.no/artikkel.php?kat_id=24&front_sess=5a08fc5a353cb5812c108256921ddc05

Pemagatshel består av sju *[[gewog]]*:
*Chhimung Gewog
*Chongshing Borang Gewog
*Dungme Gewog
*Khar Gewog
*Shumar Gewog
*Yurung Gewog
*Zobel Gewog

## Eksterne lenker
* Femårsplan 2002-07
* Kart over gewog
Ballsport

**Ballsport** er et samlebegrep for alle typer sporter som involverer bruken av en type ball. Ishockey anses ofte som en ballsport, selv om det der brukes en puck istedenfor en ball. Ballspill og ballidrett av alle slag er antagelig blant verdens mest populære mosjons- og idrettsaktiviteter.

## Balltresporter
Balltresporter er sporter hvor ballen manipuleres ved å slå på den med et balltre. Populære sporter inkluderer baseball, cricket, rounders og softball. I Norge er også ballspillene slåball og dødball vanlig, spesielt blant barn.

## Tomålssporter
Målsporter er sporter hvor to lag skal få ballen inn i hvert sitt mål for å skåre poeng. Målet kan være en kurv som ballen kastes inn i (slik som i basketball og kurvball), en sone som ballen føres inn i (slik som i amerikansk fotball og rugby) eller et definert mål markert med stenger som ballen skal inn i (slik som i bandy, fotball, hockey, innebandy og håndball).

## Volleysporter
Volleysporter er sporter hvor to soner av banen er avskåret av et nett som ballen må slås over. Kjente volleysporter er badminton, tennis, jeu de paume, bordtennis og volleyball.

## Presisjonssporter
Presisjonssporter er sporter hvor ballen må treffe et bestemt mål, slik som i bocce og bowling.

## Referanser


## Litteratur
* Döhring, Volker (2014): *Kleine Spiele zum Beginn und Ende der Sportstunde.* 2. oppl. Wiebelsheim, ISBN 978-3-7853-1897-3.
* Mau, August (1896): Oppslagsord «Ballspiel» i: ''Paulys Realencyclopädie der classischen Altertumswissenschaft (RE)''. Bind II,2, Stuttgart, s. 2832–2834.

## Eksterne lenker
*
Hockey

**Hockey** er et samlebegrep for flere beslektede ballsporter som har det til felles at spillerne prøver å føre en ball eller puck inn i et mål ved hjelp av en kølle. Varianter av hockey inkluderer ishockey, landhockey og banehockey.

Ishockey har en del fellestrekk med bandy.
Jason Becker

**Jason Becker** (født 22. juli 1969 i Richmond i California) er en amerikansk neoklassisk gitarist. Allerede 16 år gammel hadde han sitt gjennombrudd som en virtuos gitarist sammen med Marty Friedman i Cacophony.

Han utga to studioalbum med bandet Cacophony sammen med gitaristen Marty Friedman, som var med i Megadeth i 1990-1999. Da Becker var 20 år gammel, ble han invitert til å bli med i bandet til den tidligere Van Halen-vokalisten David Lee Roth. I forkant av en turné begynte han å føle seg svak i armer og ben. Han ble kort tid senere diagnostisert med nervesykdommen amyotrofisk lateralsklerose (ALS). Han måtte gi opp gitarlivet og er nå fullstendig lam. Jason Becker fikk beskjed om at han ville dø om 5 år, noe som ikke har funnet sted. Tilstanden har vært stabil siden 1997, noe som er svært sjeldent med ALS. Mentalt sett er han fullstendig klar. Etter å ha mistet førligheten i armer og ben, og i tillegg hodet og haken, komponerer han fortsatt musikk med hjelp av avansert teknisk utstyr som lar ham skrive ved hjelp av øyebevegelser og med hjelp fra faren.

## Diskografi
### Cacophony
* *Speed Metal Symphony* (1987)
* *Go Off!* (1988) *
=== Jason Becker ===
* *Perpetual Burn* (1988)
* *Perspective* (1996)
* *The Raspberry Jams* (1999)
* *The Blackberry Jams* (2003)
* *Collection* (2008)
* *Boy Meets Guitar, Vol. 1 of the Youngster Tapes* (2012)
* *Triumphant Hearts* (2018)
=== David Lee Roth ===
* *A Little Ain't Enough'' (1991)

## Referanser


## Eksterne lenker
* Jason Beckers offisielle side
Namsos-ulykken

**Namsos-ulykken** var en flyulykke som rammet Widerøes Flyveselskap den 27. oktober 1993.

Widerøes Twin Otter, de Havilland Canada DHC-6 Twin Otter, LN-BNM i rute fra Værnes til Namsos var under innflyvning til Namsos lufthavn kl. 20.30 da det traff tretopper og havarerte i et skogholt på Berg i Overhalla kommune.

Journalist i lokalradioen «Klompen», Kjartan Trana, hoppet på en av brannbilene og dekket saken fra ulykkesstedet.

Flyet hadde et mannskap på to og 17 passasjerer. To av mannskapet og fire av passasjerene omkom i ulykken.

## Hendelsesforløp
Under innflyvning til Namsos lufthavn kom flyet for lavt i forhold til flyplassen, traff tretopper og havarerte.
Som følge av at flyet traff tretoppene i et stort skogsfelt, mistet det mye fart, som førte til at mange overlevde ulykken.

## Ulykkesundersøkelse
Ulykken ble undersøkt av Havarikommisjonen for sivil luftfart. Rapporten som kom ut i 1996 påpeker en rekke bakenforliggende faktorer som kan ha hatt innflytelse for at ulykken skjedde. Rapporten har 26 tilrådninger.

## Referanser


## Eksterne lenker
* Aviation-safety.net – Informasjon om Widerøe LN-BNM
* Airliners.net – Bilder av flyet før ulykken
Gakkelryggen

**Gakkelryggen** (tidligere kalt *Nansenryggen* og *Den arktiske midthavsryggen*) er en markert øst-vestgående midthavsrygg i Eurasiabassenget i Polhavet, mellom nordøstspissen av Grønland i vest og Laptevhavet i øst. Den danner en  tektonisk plategrense mellom Den nordamerikanske platen og Den eurasiske platen. 

Eksistensen og den omtrentlige beliggenheten til Gakkelryggen ble forutsett av den sovjetiske polarforskeren Jakov Gakkel og bekreftet på sovjetiske ekspedisjoner i Arktis rundt 1950. Ryggen er oppkalt etter han, og navnet ble anerkjent i april 1987.

Gakkelryggen er omtrent 1800 kilometer lang og har en svært lav spredehastighet på under en centimeter per år. Mot sør fortsetter den som Knipovitsjryggen. Ryggen ble frem til 1999 antatt å ikke være vulkansk, med det året oppdaget forskere som opererte fra en atomubåt at det var aktive vulkaner langs den. Den største var en supervulkan som hadde utbrudd omtrent 1,1 millioner år siden under Pleistocen.

## Se også
* Den midtatlantiske ryggen
* Mohnryggen

## Referanser

.
Nintendogs

***Nintendogs*** (japansk: ニンテンドッグス, romanisert: *Nintendoggusu*) er et kjæledyrsimulatorspill til Nintendo DS som går ut på å oppdra virtuelle hunder. Det finnes fire forskjellige versjoner av spillet: *Chihuahua & Friends*, *Dachshund & Friends*, *Labrador & Friends* (*Shiba & Friends* i Japan) og *Dalmatian & Friends*. Forskjellen mellom disse versjonene er minimale. Det som i hovedsak skiller de fra hverandre, er at man begynner med forskjellige hunder i starten. Alle hunder er etter hvert mulig å få tak i, i alle versjonene.

I 2011 kom en oppfølger til *Nintendogs* på Nintendo 3DS kalt *[[Nintendogs + Cats]]*, som også inneholder katter.

## Gameplay
Spillet begynner med at spilleren kjøper en hund og gir den et navn, som må snakkes inn i mikrofonen slik at hunden læres opp til å gjenkjenne det. Deretter er det opp til spilleren å oppdra hunden. Det er mulig å kjøpe mat og leker til hunden, gå virtuelle turer med den, og lære den triks. For å få penger til å kjøpe ting, kan man delta i forskjellige konkurranser med hunden: frisbeehenting, agility trial og lydighetskonkurranse.
## Eksterne lenker
*
Samtaleterapi

**Samtaleterapi** betegner et fagfelt innen psykoterapi der utøvere med samtaleterapeutisk ekspertise arbeider med pasienter / klienter innen de rammer som den fortrolige samtalen kan gi. Psykiatere, psykologer, psykoterapeuter, sosionomer, spesialutdannede samtaleterapeuter med flere tilbyr samtaleterapi. Mye av den moderne samtaleterapien har sitt grunnlag fra humanistisk psykologi. Spesialutdannede samtaleterapeuter uten legeutdannelse eller embetseksamen i psykologi kan tilby støttesamtaler og samtaleterapi både til klienter uten diagnose og diagnostiserte, medisinerte pasienter, dog uten å behandle diagnoser og i forståelse med henvisende lege.

Typiske arbeidsfelt i samtaleterapi er angst, depresjon, overgrep og andre traumer, sosiale og personlige relasjoner, livskriser, psykosomatisk sykdom og annet. Metoder og teknikker brukt i samtaleterapi vil kunne variere fra en samtaleterapeut til en annen ut fra den enkeltes faglige bakgrunn og plattform.

Samtaleterapi kan strekke seg over kortere eller lengre tid. For eksempel kan løsningsorientert samtaleterapi basert på kognitiv atferdsterapi egne seg for personer med behov for et mindre antall støttesamtaler i en forbigående utfordrende periode. Andre vil ha behov for et dyperegående terapeutisk forløp over lengre tid.

## Se også
* Samtaleterapeut
Paranoia

**Paranoia** (fra gresk *paranoia*, «vanvidd», av *para-*, «bortenfor, hinsides» og *noos*, «vett, forstand») betegner en tankemessig og følelsesmessig tilstand preget av sterk mistenksomhet. En paranoid person tolker gjerne tilfeldige og for andre uvesentlige eller ikke virkelige hendelser som tegn på forfølgelse eller sammensvergelse. Dette kan ofte føre til feiltolkning av andres intensjoner. Ofte, men ikke alltid, vil paranoia ha et klart psykotisk innhold med åpenbare vrangforestillinger. Paranoia kan inngå i symptombildet ved schizofreni, vrangforestillingslidelse og paranoid personlighetsforstyrrelse. Paranoia er også vanlig ved misbruk av sentralstimulerende og hallusinogene psykoaktive stoffer, og kan forekomme ved noen nevrologiske og nevrokirurgiske tilstander. I dagligtale brukes paranoia oftest synonymt med forfølgelsesvanvidd.

Ordet paranoia kommer fra gresk i betydningen «galskap» (fra *para*, «bortenfor, hinsides» og *noos*, «sinn»), og ble opprinnelig brukt i en bredere betydning enn i nyere tid. I sin opprinnelige klassifikasjon brukte Emil Kraepelin begrepet «ren paranoia» for å beskrive en tilstand med vrangforestillinger, men uten noen åpenbar svikt i intellektuelle evner, og uten noen av de andre kjennetegnene ved «demens praecox», tilstanden som senere har blitt omdøpt til schizofreni.

## Paranoid psykose
Den som lider av forfølgelsesvanvidd opplever i sin psykose at det finnes en ytre konspirasjon, og at det dermed foreligger en åpenbar trussel, og vedkommende forsøker å håndtere situasjonen utfra denne virkelighetsoppfatningen

Paranoide vrangforestillinger kan også inngå i symptomfloraen hos yngre mennesker med schizofreni og borderline-psykose.

## Sykdomsparanoia
Denne formen for paranoia er også kjent som en form for hypokondri. Den paranoide tror at han er syk eller infisert av ulike (fysiske) sykdommer, og søker derfor hjelp for disse innbilte sykdommene, iblant flere ganger i uken. Hypokondri kan dog ha flere årsaker, og derfor er schizofren paranoia ikke den vanligste årsaken til hypokondri.

## Patologisk sjalusi
Sjalusi, eller svartsyke, klassifiseres *noen ganger* som en form for paranoid sykdom, og uttrykker seg ved at den syke er helt overbevist om at partneren er eller vil være seksuelt utro. I ekstreme tilfeller tar sjalusien uttrykk i form av notorisk overbeskyttelse, overvåkning og forfølgelse av partneren. Forfølgelse foreligger virkelig, men det er den syke som forfølger, og som ikke oppfatter det som sykelig å for eksempel skysse kona til jobben om morgenen, og sitte og vente i bilen til det er på tide å kjøre henne hjem igjen på ettermiddagen. 

## Diagnose
Siden mennesker har ulike livserfaringer, kan mennesker bli diagnostisert som paranoide selv om de er aldri så sunne. Dette er påvist av psykologen Ståle Einarsen, som har forsket på mobbeofre i arbeidslivet som ofte ikke blir trodd av psykiatrien når de forteller om det de har opplevd.

## Referanser


## Se også
*Galskap
*Hypokondri
*Kverulantparanoia
*Personlighetsforstyrrelse
*Psykopati
*Psykose
*Schizofreni
*Sjalusi
*Vrangforestilling
Færøyrenna

**Færøyrenna** er en stor dalforma forsenkning på havbunnen sør for Færøyene. Renna løper nordøst-sørvest, og skiller kontinentalsokkelen utafor Skottland og Shetland fra det grunnere havet omkring Færøyene. Bunnen ligger på omkring 800 m, men vest for Færøyene krysses den av en fjellterskel, Wyville Thomson-ryggen.

Færøyrenna har en avgjørende betydning for utveksling av vannmasser mellom Atlanterhavet og Norskehavet. Den norske greina av Golfstrømmen passerer inn gjennom Færøyrenna. Samtidig går en dypstrøm fra Norskehavet ut i Atlanterhavet langs bunnen av renna.

## Referanser
Serpentinitt

**Serpentinitt** er en metamorf bergart og består av serpentin, magnesitt, talk og kloritt.  Spesielle egenskaper er at den er motstandsdyktig mot svake syrer i husholdning og industri.

Denne bergarten har som bearbeidet (polert) overflate en kraftig mørk grønn farge og lysere, nesten hvite, spraglete mønstertegninger. Grønn farge kommer av serpentin. Kobber gir også en grønn farge. Navnet stammer fra likheten mellom strukturen til steinen og huden til en slange.

## Se også
*Liste over bergarter

## Referanser


## Eksterne lenker
*
Samtaleterapeut

En **samtaleterapeut** arbeider psykoterapeutisk innen de rammer som den fortrolige samtalen gir. Ut fra den enkelte samtaleterapeutens faglige bakgrunn, vil ulike metoder og teknikker kunne komme til anvendelse i det terapeutiske forløpet. Psykiatere, psykologer, psykoterapeuter, sosionomer, spesialutdannede samtaleterapeuter med flere tilbyr samtaleterapi. Spesialutdannede samtaleterapeuter uten legeutdannelse eller psykologisk embetseksamen kan tilby støttesamtaler og samtaleterapi både til klienter uten diagnose og diagnostiserte, medisinerte pasienter, dog uten å utgi seg for å kunne behandle diagnoser og i forståelse med henvisende lege.

## Se også
* Samtaleterapi